बोले- पूरी टीम को जिंदा जला देना चाहिए, मनोज मुंतशिर से पूछा- क्या आप वाल्मिकी से ऊपर हो
Adipurush Movie Controversy;   के एक्सप्लेनेशन पर बात करते हुए मुकेश खन्ना और बुरी तरह भड़क गए। वे बोले, ‘कहते हैं मनोज मुंतशिर बहुत बड़ा राइटर हैं पर उनकी बचकानी बातें सुनकर मुझे बहुत बुरा लग रहा है।
वेटरन एक्टर मुकेश खन्ना ने हाल ही में 'आदिपुरुष' को रामायण के साथ भयानक मजाक बताया था। अब एक इंटरव्यू में उन्होंने कड़ी प्रतिक्रिया देते हुए कहा कि फिल्म की पूरी टीम को जिंदा जला देना चाहिए।
‘आदिपुरुष’ की रिलीज के खिलाफ अपना विरोध जारी रखते हुए मुकेश ने देशवासियों से रिक्वेस्ट की है कि वे रामायण की इस इंटरप्रेटेशन की रिलीज रोकने के विरोध में शामिल हों।
खुद को डिफेंड क्याें कर रहे हैं?
ANI को दिए एक इंटरव्यू में मुकेश ने कहा, ‘इन्हें माफ नहीं किया जाना चाहिए। इस फिल्म की पूरी टीम को 50 डिग्री पर जिंदा जला देना चाहिए। मुझे समझ नहीं आ रहा कि ये अपने आप को डिफेंड क्यों कर रहे हैं? आप ऐसी फिल्म बनाकर यह नहीं कह सकते कि हमारी फिल्म का विराेध मत करो।’
मुझे लगा था मनोज मुतंशिर अपना मुंह छुपाएगा
वहीं मनोज मुंतशिर के एक्सप्लेनेशन पर बात करते हुए मुकेश खन्ना और बुरी तरह भड़क गए। वे बोले, ‘कहते हैं मनोज मुंतशिर बहुत बड़ा राइटर हैं पर उनकी बचकानी बातें सुनकर मुझे बहुत बुरा लग रहा है। मुझे लगा था कि जब इस फिल्म को पूरा हिंदुस्तान क्रिटिसाइज करेगा तो ये मुंह छुपाएंगे। पर ये बोल रहे हैं कि वाल्मिकी, तुलसीदास और रामानंद सागर जी के बाद यह रामायण का मेरा वर्जन है। अरे भाई तुम हो कौन? आप क्या वाल्मिकी के ऊपर हो जो बच्चों को बोलेगे कि पुरानी बातें भूल जाओ, मैं जा बता रहा हूं वो ही सही है।’
इन्होंने राम और हनुमान को चमड़ा पहना दिया
मुकेश ने आगे कहा, ‘इन्होंने हनुमान को चमड़ा पहना दिया। भगवान राम को भी चमड़े की सैंडल पहना दीं। ना राम की मूंछ हो सकती है, ना कृष्ण की और ना ही विष्णु की।’
भूषण कुमार पर भी साधा निशाना
इसके अलावा फिल्म के प्रोड्यूसर भूषण कुमार पर निशान साधते हुए मुकेश खन्ना ने कहा, ‘आप जानते हैं कि टी-सीरीज के कर्ता-धर्ता कौन थे। उन्होंने राम और सारे देवों के भजन को इतना पॉपुलर कर दिया था कि उनकी वही चीज बिकती थी। उनका बेटा आज ऐसी रामायण बना रहा है? ये अपने पिता की परंपरा को आगे बढ़ा रहे हैं या उनका नाम खराब कर रहे हैं?’
कई एक्टर्स जता चुके हैं आपत्ति
इससे पहले मुकेश खन्ना ने राइटर मनोज मुंतशिर को बुद्धिजीवी राइटर कहते हुए कहा था कि उन्होंने तो रामायण को कलयुग में बदल दिया है। मुकेश के अलावा अब तक कई और एक्टर्स भी इस फिल्म को लेकर कड़ी आपत्ति जता चुके हैं।